**РЕПУБЛИКА СРБИЈА**

**ОПШТИНА ДИМИТРОВГРАД**

Општинско веће

Бр. 06-178/2024-15/22-11/3

Датум: 18.06.2024. године

Балканска бр. 2

ДИМИТРОВГРАД

**СКУПШТИНА ОПШТИНЕ ДИМИТРОВГРАД**

**ПРЕДСЕДНИКУ**

На основу члана 158. Пословника Скупштине општине Димитровград („Сл. лист општине Димитровград“, бр. 43/21 – пречишћени текст и 7/24) достављамо Скупштини општине Димитровград следеће:

**ИЗЈАШЊЕЊЕ**

**на поднети амандман на предлог Одлуке о давању у закуп станова у јавној својини Општине Димитровград – к.п. бр. 1274 КО Димитровград** **бр. 02-186/2024-17 од 18.06.2024. године**

Поводом амандмана из наслова овог Изјашњења, обавештавамо Скупштину општине Димитровград о следећем:

Општина Димитровград приликом располагања непокретностима у јавној својини има обавезу да истим располаже у складу са Законом о јавној својини или уколико се ради о грађевинском земљишту на којима нема објеката – у складу са Законом о планирању и изградњи.

Приликом располагања непокретностима нарочито се води рачуна да то буде у складу са тржишним принципима, односно да се непокретности издају и продају по тржишним ценама а како се ради о отвореним лицитацијама често то буде и изнад процењене тржишне вредности. Станови који су предмет продаје или закупа често захтевају мања или већа улагања како би били потпуно функционални и додатно улагање у њих представљало би обавезу на терет буџета која би значила да би буџет морао да се умањи на некој другој позицији.

Даље, Одлуком о буџету, располагање имовином представља планирани приход а на основу планираног прихода планирају се и расходи. Амандманом се осим исказаног мишљења не оправдава реална економска исплативост таквог предлога, односно амандман не садржи неку озбиљнију анализу о евентуалним предностима таквог предлога, нити законски оквир како би се таква процедура спровела. Туристичка организација Цариброд не обавља делатност издавања станова. На основу процењених потреба на тржишту некретнина, уочили смо да постоји заинтересованост грађана општине Димитровград за закупом и куповином станова. Продајом и закупом станова у јавној својини грађанима позитивно се интервенише и утиче на стање на тржишту некретнина јер већа понуда подмирује потребе грађана за куповином и закупом али и обара просечну цену квадрата што иде у прилог грађанима општине Димитровград.

**На основу напред наведеног предлажемо Скупштини општине Димитровград да поднети амандман одбије.**

**ОПШТИНСКО ВЕЋЕ ОПШТИНЕ ДИМИТРОВГРАД**

**ПРЕДСЕДАВАЈУЋИ**

**Дејан Милев**